แบบฟอร์ม

การนำเสนอผลงาน Best practice Service Plan

การประชุมแลกเปลี่ยนเรียนรู้การพัฒนาระบบบริการสุขภาพ (Service Plan Sharing)

ครั้งที่ 4 ปี 2560

ส่วนที่ 1

ชื่อผลงานBest practice Service plan สาขา ทารกแรกเกิด

ปริมาณน้ำนมที่ตวงได้จากการใช้เครื่องปั้มนมไฟฟ้าเปรียบเทียบกับการบีบด้วยมือในมารดาที่ทารกไม่ได้ดูดนมจากเต้า โรงพยาบาลน่าน

กำหนดรูปแบบนำเสนอ

…**/**.…. ผลงานวิชาการ

...**..**. ผลงานนวัตกรรมและสิ่งประดิษฐ์

ชื่อผู้ส่งผลงาน

ชื่อ-สกุล .......นางกาญจนา อมรทิพย์สกุล

ตำแหน่ง พยาบาลวิชาชีพชำนาญการ

สถานที่ปฏิบัติงาน ตึกทารกป่วย โรงพยาบาลน่าน

จังหวัด น่าน เขตสุขภาพที่ 1

โทรศัพท์ 054 719056 ต่อ 5106 มือถือ 0 8955 90709

Email… [Kanjana2504@gmail.com](mailto:Kanjana2504@gmail.com)

ปีที่ดำเนินการ 2559

ส่วนที่ 2

**ชื่อผลงานวิจัย :ปริมาณน้ำนมที่ตวงได้จากการใช้เครื่องปั้มนมไฟฟ้าเปรียบเทียบกับการบีบด้วยมือในมารดาที่ทารกไม่ได้ดูดนมจากเต้า โรงพยาบาลน่าน**

กาญจนา อมรทิพย์สกุล (พย.บ) , รัชนีกร หมอป่า (พย.บ) ตึกทารกป่วย โรงพยาบาลน่าน

**บทคัดย่อ**

**ความสำคัญ:** หัวน้ำนม (colostrum) เป็นแหล่งอาหารที่สำคัญมากสำหรับทารก เปรียบได้กับวัคซีนหยดแรกของชีวิตปริมาณหัวน้ำนมจะมีใน 2-3 วันแรกประมาณ10 -40ml. การที่จะทำให้มารดามีน้ำนมเพียงพอและสามารถเลี้ยงลูกด้วยน้ำนมแม่ได้ ต้องมีการกระตุ้น ส่งเสริมให้มีการสร้างน้ำนมภายใน 2-3 วันแรกหลังคลอดการกระตุ้นโดยการนวดประคบเต้านมและการบีบน้ำนมจะช่วยให้มารดามีน้ำนมเพียงพอและไหลเร็วขึ้นในหน่วยงาน เครื่องปั้มนมไฟฟ้ายังมีให้บริการไม่เพียงพอและเจ้าหน้าที่เชื่อว่าการใช้เครื่องปั้มนมไฟฟ้าจะกระตุ้นให้น้ำนมสร้างได้มากกว่าการบีบน้ำนมด้วยมือ

**วัตถุประสงค์:** เพื่อเปรียบเทียบปริมาณน้ำนมที่ตวงได้จากการใช้เครื่องปั้มนมไฟฟ้ากับการบีบน้ำนมด้วยมือในมารดาหลังคลอดที่ทารกไม่ได้ดูดนมจากเต้า

**รูปแบบศึกษา สถานที่ และผู้ป่วย:** เป็นการวิจัยเชิงประสิทธิภาพ รูปแบบ randomized controlled design ที่หอผู้ป่วยนรีเวชและหอผู้ป่วยหลังคลอดและทารกป่วย โรงพยาบาลน่าน ในมารดาหลังคลอดที่ทารกไม่ได้ดูดนม 3 วันแรกหลังคลอด จำนวน 28 ราย ระหว่างพฤศจิกายน 2558 ถึงพฤษภาคม 2559

**การวัดผลและวิธีการ**: สุ่มมารดาหลังคลอดที่ทารกไม่ได้ดูดนมจากเต้า ให้ใช้เครื่องปั้มนมไฟฟ้า 14 ราย และให้บีบน้ำนมด้วยมือ 14 ราย ติดตามตวงปริมาณน้ำนม (เป็นมิลลิลิตร) ทุก 3 ชั่วโมง 3 วันติดต่อกัน เปรียบเทียบปริมาณน้ำนมรวมทั้ง 3 วัน ด้วยสถิติการถดถอยพหุสำหรับข้อมูลกระจายแบบ Poisson

**ผล:** มารดาทั้งสองกลุ่ม มีอายุ อายุครรภ์ ลำดับการตั้งครรภ์ วิธีการคลอด ประวัติการให้ลูกดูดนม ต่างกันเล็กน้อย มารดาที่ใช้เครื่องปั้มนมไฟฟ้า มีปริมาณน้ำนมใน 3 วันแรก น้อยกว่ามารดาที่บีบน้ำนมด้วยมือ (309±260 มิลลิลิตร vs 562±476 มิลลิลิตร)เมื่อปรับความแตกต่างของอายุ อายุครรภ์ ลำดับการตั้งครรภ์ วิธีการคลอด และประวัติการให้ลูกดูดนมแล้ว มารดาที่บีบนมด้วยมือ มีปริมาณน้ำนมใน 3 วันแรกมากกว่า 345 มิลลิลิตร (95%CI=324-365, p<0.001)

|  |  |  |  |  |  |
| --- | --- | --- | --- | --- | --- |
|  | ปั๊มไฟฟ้า | บีบด้วยมือ |  |  |  |
| ดัชนีชี้วัด | (n=14) | (n=14) | ความแตกต่าง | 95%CI | P-value |
|  | เฉลี่ย±SD | เฉลี่ย±SD |  |  |  |
| ปริมาณน้ำนม (มล) | 310±261 | 563±476 | 345 | 324-365 | <0.001 |

**อภิปรายผล(ข้อยุติและการนำไปใช้) :** จากความเชื่อที่ว่าการใช้เครื่องปั้มนมไฟฟ้าจะทำให้ได้ปริมาณน้ำนมที่มากกว่า แต่ผลสรุปจากการวิจัยนี้พบว่าใน 3 วันแรกการบีบน้ำนมด้วยมือทำให้ได้ปริมาณน้ำนมมากกว่าการใช้เครื่องปั้มนมไฟฟ้า ดังนั้นเจ้าหน้าที่ควรแนะนำให้มารดาหลังคลอดที่ทารกไม่ได้ดูดนมจากเต้าใช้วิธีบีบน้ำนมด้วยมือทุก 3 ชั่วโมงทุกราย

**คำสำคัญ:**มารดาหลังคลอด, ทารกป่วย, การใช้เครื่องปั้มนมไฟฟ้า, การบีบน้ำนมด้วยมือ, ปริมาณน้ำนม

**ความภาคภูมิใจ** : นำผลการวิจัยที่ได้ ประกอบการชี้แจงและกระตุ้นให้มารดาและญาติ ให้เห็นความสำคัญของการบีบน้ำนมด้วยมือ อย่างถูกวิธี ใน 3 วันแรกที่ทารกไม่ได้ดูดนมจากเต้า ซึ่งส่งผลให้ปริมาณน้ำนมที่สร้างมีปริมาณมากกว่าการใช้เครื่องปั้มนม